10 dies per vendre jugadors i evitar fugues no previstes (Toni Padilla)\n5 min. Barcelona 20/08/2018 23:36\n987x555 10 dies per vendre jugadors i evitar fugues no previstes\n10 dies per vendre jugadors i evitar fugues no previstes / JOAN VALLS / EFE\nAmb el mercat de fitxatges de les lligues anglesa i italiana tancat, l’únic enemic que té el Barça els pròxims dies és el PSG. A falta de 9 dies per al tancament del mercat de fitxatges d’estiu a tot Europa, el club francès és gairebé l’únic que pot prendre un futbolista al Barça pagant la clàusula de rescissió. Els francesos, amb els quals el Barça no té precisament una bona relació després de les operacions de l’estiu del 2017 -quan Neymar va acabar a la capital francesa el mateix agost en què Marco Verratti no va sortir del PSG cap a Barcelona-, volen reforçar el centre del camp i estarien valorant presentar una oferta per Ivan Rakitic. Ara mateix al Barça els consta que els francesos hi estan interessats, però no han presentat cap oferta formal. Si el PSG arribés a un acord amb el migcampista internacional croat podria dipositar els 120 milions d’euros de la seva clàusula i fitxar-lo. Tanmateix, des del Barça es dona per fet que Rakitic prefereix continuar en un Barça en què, amb el comiat d’Iniesta, porta galons encara més grans. Valverde l’ha convertit en una peça clau del seu conjunt, i després de jugar un Mundial a un nivell molt alt, Rakitic ha admès que el seu somni és guanyar una segona Lliga de Campions vestit de blaugrana. Però el PSG de Tuchel també vol regnar a Europa i necessita jugadors al mig del camp per acompanyar Mbappé i Neymar en atac. Així, el club francès també va estudiar el futur de Sergio Busquets, però el migcampista no vol sortir del Barça i, de fet, està tancant els detalls d’una millora de contracte que fa mesos que reclama. El nou acord significaria que el futbolista vallesà tindria contracte fins a la temporada 2022/23 amb una clàusula de rescissió superior als 500 milions d’euros. Busquets ha declarat en diverses ocasions que no vol marxar del Barça, tot i que després de veure com altres jugadors rebien una millora de sou, es va queixar a Josep Maria Bartomeu, que li havia promès que ell estaria entre els jugadors més ben pagats de la plantilla.


Patrimoni El Montmell - Turisme del Baix Penedès\nPATRIMONI EL MONTMELL\nTerra de castells, ermites i masos\nEl Montmell destaca pel seu ric patrimoni històric, que inclou castells com els del Montmell, Marmellar i Mas Mateu, a més a més d’interessants esglésies, ermites i masos.\nSituat dalt d’un cim de la serra de Montmell, la seva antiguitat va més enllà de l’any 974, any en què es troba documentat per primer cop. La seva senyoria va pertànyer sempre al bisbat de Barcelona, excepte durant els segles XI i XII, que va ser infeudat a la família Banyeres.\nEs conserven algunes restes de la torre, de planta rectangular, i algunes dependències del recinte annex, de planta trapezoïdal, obra del segle X o XI. Hi ha restes d’una cambra amb volta, segurament d’època posterior. Sota el castell hi ha l’església vella de Sant Miquel del Montmell (romànica) i, més avall, l’església nova.\nPetita capella situada dins el nucli de Can Ferrer de la Cogullada construïda l’any 1945. S’hi va traslladar la pica baptismal del segle XVI procedent de Sant Miquel del Montmell que havia estat saquejada el 1936.


Webinar: És possible teletreballar de manera remota al 100%? | Consorci Localret\nWebinar: És possible teletreballar de manera remota al 100%?\n19/01/2021 @ 09:30 - 10:30 -\nEn aquest webinar, podràs aprofundir en els beneficis, limitacions i eines a tenir en compte en la transformació a empresa virtual\nQuè en pensen les empreses del teletreball? Resultats de l’Estudi sobre digitalització del projecte CVETNET\nA càrrec d’Anna Pajarón, responsable de projectes internacionals de la Cambra de Comerç de Terrassa\nViatge cap a una empresa 100% virtual\nConseqüències de la transformació\nOrganització d’una empresa 100% virtual\nCultura organitzativa i comunicació interna/externa\nWebinar: És possible teletreballar de manera remota al 100%? – Cambra Terrassa\nConsorci Localret / Events / Webinar: És possible teletreballar de manera remota al 100%?


S’avança la calor d’estiu | Ràdio Calella Televisió\nL’arribada d’una massa d’aire càlid provinent del nord d’Àfrica provocarà l’augment de les temperatures que s’experimentarà aquesta setmana, i especialment entre divendres i diumenge, amb valors màxims clarament per sobre del que seria normal per l’època de l’any. Al Maresme, s’assoliran registres de fins a 30 graus, a l’interior. Es quedaran per sota a les zones costaneres.\nLa setmana ha començat amb temperatures moderadament càlides que aniran cap amunt per l’entrada de vents de sud que portaran una massa d’aire càlid. Segons el Servei Meterològic del Maresme, demà dimecres 18 de maig, i altre cop el cap de setmana, s’assoliran valors màxims de 30 graus a l’interior. Les temperatures quedaran frenades a la costa, però es podrien viure nits tropicals amb mínimes per sobre dels 20 graus.\nInfogràfica Servei Meteorològic del Maresme\nAquest episodi càlid, i sense pluja, podrà allargar-se com a mínim fins el 24 de maig, quan la temperatura ja tornarà a recuperar els valors propis de l’època de l’any.\nSegüent Ander Mirambell es baixa del trineu\nAnterior Comencen les inscripcions pel casal d’estiu municipal\nDilluns 4 d’octubre torna el programa ”La Ciutat”\nEl Consell d’Adolescents acaba decidint què es farà amb el Pressupost Participatiu de Joventut


Roxy Music - Viquipèdia, l'enciclopèdia lliure\n1971 , Londres\nArt rock, glam rock, new wave, protopunk i Nous Romàntics\nRoxy Music el 1973\nRoxy Music és un grup de música rock britànic que es va formar al principi dels anys 70 com a projecte de col·laboració entre Bryan Ferry (veu i teclats) i Brian Eno (especialista de música electrònica). El grup va existir entre el 1971 i el 1975 i entre el 1979 i el 1983 (després del 1973 sense Eno). El 2001 hi va haver una reunió de Roxy Music amb Ferry, Thompson, Phil Manzanera i Andy Mackay. Van fer un tour junts i van actuar el 2005 a Berlín durant Live 8.\nLes cançons més conegudes de Roxy Music són Love is the Drug, Jealous Guy i Avalon. El nom del grup va ser parcialment un homenatge als noms d'antics cinemes i sales de ball, i parcialment un joc de paraules amb el mot «rock».\nRoxy Music va influir molt en el moviment punk britànic. També va ser el model per la New Wave.\nA Wikimedia Commons hi ha contingut multimèdia relatiu a: Roxy Music\nObtingut de «https://ca.wikipedia.org/w/index.php?title=Roxy_Music&oldid=25163787»\nLa pàgina va ser modificada per darrera vegada el 5 oct 2020 a les 12:08.


La federació espanyola confirma que es posposen dues jornades més de la lliga EBA - Regió7 :: El Diari de la Catalunya Central\nLa mesura arriba després de la pressió dels clubs per les despeses derivades dels protocols anti-covid\nredacció/manresa 22.10.2020 | 19:46\nEls equips de casa nostra de la lliga EBA no jugaran abans del 7 de novembre Manuel Hidalgo\nEls equips de casa nostra de la lliga EBA no jugaran abans del 7 de novembre\nLa Federació Espanyola de Bàsquet (FEB) ha confirmat aquest dijous a la tarda que posposa les jornades 2 i 3 de la conferència catalana, aragonesa i balear de la Lliga EBA (la C) a petició dels clubs catalans, que no es van mostrar d'acord amb el finançament de les proves anti-covid que havien d'aplicar.\nAixí, segons la federació estatal, "després de l'ajornament durant la passada setmana de la jornada 1 de la Conferència C prevista per a aquest últim cap de setmana (16-18 d'octubre de 2020), la Federació Espanyola de Bàsquet ha comunicat avui -22 d'octubre- l'ajornament amb caràcter general de les jornades 2 i 3. Si bé, es podran disputar aquells partits en què tots dos equips mostrin la seva conformitat i així ho sol·licitin a la Federació".\nDe la mateixa manera, s'ha decidit iniciar la competició (excepte aquells equips que ho hagin acordat) el cap de setmana del 7-8 de novembre de 2020 coincidint amb la jornada 4 d'acord amb el calendari de la competició. Per a les dates ajornades s'ha de fixar la data dels partits entre els equips implicats, havent de disputar-se abans de la finalització de la primera volta (17 de gener de 2021) i havent de comunicar a la FEB la data acordada amb anterioritat a el 2 de desembre de 2020 . En cas que en data 2 de desembre de 2020 no s'hagi acordat la data de celebració, aquesta serà determinada per la Federació Espanyola de Bàsquet.\nDe la mateixa manera, es disputarà La lliga EBA Conferència C amb la realització de test previs a cada jornada, d'acord amb el que disposa el Protocol per a la tornada a les competicions de la Federació Espanyola de Bàsquet aprovat pel CSD, al no haver-se acordat per unanimitat la no realització d'aquests.\nCom va explicar Regió7, els clubs catalans, reunits dimecres, primer amb la federació espanyola i després amb la catalana, desitgen per majoria que hi hagi ajuts per poder pagar tot el protocol anti-covid, unes despeses que segons algunes fonts poden superar els 5.000 euros. Hi ha prevista una reunió entre la comissió de clubs i la Federació Catalana de Basquetbol, mediadora en el conflicte, per al proper dijous, dia 29, per aportar noves solucions a aquest finançament.\nDetecten sis casos de covid a la residència Sant Bernabé de Berga.


BLOCS DE FILOSOFIA » January 11, 2017\nXavier Rubert de Ventós, Sangre y semen: de la bioética a la biopolítica, El País 20/02/2004 [elpais.com]\nL’existència i el coneixement humà no són al·lucinacions col·lectives ni ens capturen en una trampa de mons il·lusoris o sistemes conceptuals darrera dels quals s’amaga el món real. El nou realisme pren el seu punt de partida més aviat en el fet que coneixem el món tal com és en si. Per descomptat que podem enganyar-nos, i llavors sí que ens trobem potser en una il·lusió. Però no és en absolut veritat que sempre, o quasi sempre, ens enganyem. (...)\nEl vell realisme, és a dir, la metafísica, només estava interessat en el món sense espectadors, mentre que el constructivisme fonamentava el món i tot el que succeeix, de forma molt narcisista, en la nostra imaginació. Ambdues teories estan molt equivocades.\nAixí que cal explicar com pot haver espectadors en un món en què no hi ha sempre i a tot arreu, tasca que es resol mitjançant la introducció d’una nova ontologia. (...) L’ontologia tracta, en última instància, del significat de l’existència. Què volem dir, en realitat, quan afirmem, per exemple, que existeixen els follets? Molts creuen que aquesta qüestió correspon a la física o més en general a les ciències naturals: al capdavall, tot el que existeix és material. O no? No creiem seriosament (la majoria de nosaltres) en els fantasmes, que d’alguna manera podrien violar les lleis de la naturalesa i voletejar el voltant nostre sense deixar-se notar només que excepcionalment. Però quan diem que només existeix allò que pot ser científicament investigat i disseccionat amb un bisturí, un microscopi o un escàner, estem segurament exagerant, ja que llavors no existirien ni la República Federal d’Alemanya, ni el futur, ni els números, ni els meus somnis. I com creiem que existeixen, dubtem amb molta raó en encomanar exclusivament als físics la qüestió de l’existència.\n1 . LA MARCA. Els conceptes descriuen però alhora transmeten. I alguns amb més força que d’altres. Modernitat líquida: abans de saber el que vol dir ja entenem alguna cosa. Tenim la sensació que sí, que pot tenir a veure amb el que ens passa. Per això l’extensa obra de Bauman s’associa a aquesta poderosa idea: l’entrada de la modernitat en una fase nova, en què tot es fa present, per tan provisional i canviant, en què la pèrdua de les referències del passat i de les promeses de futur genera incertesa i inseguretat, agreujada per la mutació de tot el que marcava les fites de la vida: ni la feina, ni la família, ni les creences (religioses o laiques) són el que eren. La idea de redempció compartida s’esvaeix, i amb ella la confiança en la política. La imatge de la societat líquida en contrast amb l’aparent solidesa de la modernitat clàssica funciona, a risc d’encasellar una obra complexa com la de Bauman en una marca.2 . ALTRES IDEES. El 22 de març del 2004 Zygmunt Bauman va pronunciar la seva primera conferència al CCCB. Em va captivar. Esquifit, enèrgic, acompanyant les seves paraules amb una gesticulació de mans i de braços que feia que cada cop omplís més l’escena, va donar un recital d’un gènere que està de moda considerar antiquat. Aquell dia la conferència va ser un acte de creació.Moltes cultures, una humanitat. Zygmunt Bauman ens va explicar com a la ciutat les afirmacions generals i abstractes sobre els conflictes entre civilitzacions i cultures es tradueixen en l’experiència de relació amb persones concretes, veïns d’escala o de barri. “I no les coneixes com les encarnacions ambulants de la imminent guerra de civilitzacions, sinó en qualitat de botiguers, cambrers, obrers, companys de feina a la mateixa fàbrica on treballes, veïns, pares de companys d’escola dels teus fills i, a poc a poc, però indefectiblement, van desplaçant-se de la categoria abstracta de «civilització aliena» a la categoria d’éssers humans individuals”. I així, de mica en mica, i no sense moments de conflicte, “la por al gran desconegut comença a dissoldre’s” i “els terrorífics forasters no són més que uns éssers normals i corrents, amb els mateixos desitjos i les mateixes pors que tu”.Bauman se situava davant de la paradoxa que a mesura que avança el procés de globalització proliferen les fronteres. I plantejava el problema crucial de la governança contemporània: “No tenim cap eina eficaç d’acció col·lectiva per sobre del nivell de l’estat nació”. Incertesa, inseguretat i perillositat, aquest triplet angoixant emana d’un escenari compost per una “política local sense poder” i per un “poder global sense política”. Una realitat que ens remet a la ciutat. Aquesta peculiar forma d’humanitat en què “gent desconeguda conviu permanentment, però mantenint les diferències i sense deixar de ser desconeguda”. La ciutat esdevé així abocador de tots els problemes que es generen globalment, laboratori de les solucions a aquestes problemes globals i camp de batalla per al correcte equilibri entre llibertat i seguretat.La ciutat és un dels grans temes de Bauman. Com ho és el creixement, principi al qual se sacrifica tot, que genera sense parar “consumidors fallits”, “residus humans”, fins a dur Bauman a preguntar-se si la màquina de convertir els homes en superflus -el totalitarisme, segons Arendt- segueix treballant per altres mitjans.Però també la qüestió del poder o l’Holocaust. El poder és arbitrarietat. Job, el personatge bíblic, compleix escrupolosament i accepta resignadament tot el que Déu decideix i, tanmateix, Déu el torna a castigar, el torna a desesperar. Per què? Perquè Job complint les seves obligacions hauria neutralitzat el poder diví. I això el poder no ho pot acceptar mai, i s’ha de fer arbitrari.L’Holocaust com a culminació de la modernitat burocratitzada. “Un dels grans eslògans del segle XX fou liquidar: liquidar el jueu, liquidar l’enemic de classe. Vetllem perquè el principal programa del segle XXI no sigui la liquidació de l’home”.Josep Ramoneda, Zygmunt Bauman, més que líquid, Ara 10/01/2016\n← January 10 (12 items) January 12 (8 items) →


Empat i gràcies de l'Olot al camp del Sants - Garrotxa Digital\nEmpat i gràcies de l’Olot al camp del Sants\nComentaris tancats a Empat i gràcies de l’Olot al camp del Sants\nL’Olot ha arrencat, aquest migdia, un empat (1-1) al camp del Sants de Barcelona. Els de Nitus Santos han lluitat durant tot el partit, amb un joc més aviat espès i amb un rival que es coneix a la perfecció el seu terreny de joc, de dimensions molt reduïdes.\nDurant la primera meitat ha regnat la igualtat entre els dos equips, amb un joc més aviat avorrit que ha acabat amb el marcador a zero. A Villaplana, just abans del 45, podria haver posat les coses de cara si l’àrbitre no hagués invalidat el gol que havia anotat a la porteria de Carulla. A la represa Robert ha aprofitat una errada de la defensa local per marcar el primer gol, el que donava una alenada d’aire fresc als olotins. Els jugadors visitants s’han relaxat i, al minut 35, Cano empatava el partit. Abel, ha tingut una magnífica ocasió minuts després, aprofitant una centrada d’Hostench que ha rematat de cap i ha enviat la pilota per sobre el travesser. La darrera clara oportunitat del partit ha estat una bona centrada d’Edile des de la banda dreta, que ha acabat enviant directament a les mans del porter local.\nAl final, un punt per cadascún. Ara toca pensar en el partit de diumenge vinent, a casa, contra el Tortosa.\nA Primera Regional el Bosc de Tosca ha perdut 0 a 2 al camp del Bescanó i el Besalú ha empatat a zero en el seu desplaçament al terreny de joc del Camprodon.\nEl Fluvià es passejava pels carrers de la ciutat\nRisc de vent fort a la Garrotxa\nUn Club Vòlei Olot carregat de baixes ha sumat dues derrotes aquest cap de setmana (0-3 i 1-3)\nEl Club Vòlei Olot no ha aconseguit jugar un bon cap de setmana i ha sortit derrotat de les dues batalles a què s'enfrontava. Un conjunt olotí carregat de baixes i sense la important figura del jugador Jorge Silva va perdre el primer matx dissabte davant el…\nEl triatleta del CNO Ernest López aconsegueix el primer lloc del podi a la triatló de Mataró\nEl triatleta del Club Natació Olot, Ernest López, va aconseguir diumenge el primer lloc de la categoria cadet en el XIII Triatló de Mataró, amb una participació de 700 esportistes. López hi va assistir juntament amb Tomàs Colldecarrera, que va acabar a…\nOliveras guanya la seva primera Copa del Rei de Triatló per equips\nNan Oliveras guanya la Copa del Rei de Triatló per equips amb el Tri-Penta Terras de Lugo, format per triatletes internacionals, en la competició celebrada a València dissabte. L'atleta olotí també es va endur el Campionat d'Espanya per relleus. L'atleta…\nLa Unió Esportiva Olot va golejar per tres a zero a la Gramenet de Ramon Moya ahir en una nova exhibició a casa. L’equip va refer-se de les dues últimes jornades amb un gran partit que en què va jugar en inferioritat numèrica durant 35 minuts. (més…)…\nAquest cap de setmana la Vall d’en Bas acollirà la primera edició del Bas Mountain Festival i la Lletissonada\nAquest cap de setmana s’inaugurarà la primera edició del Bas Mountain Festival, una activitat cultural organitzada per l’associació GECA i l’Ajuntament de la Vall d’en Bas enfocada en el sector de la muntanya. Enguany, en el marc del Bas Mountain Festval…


Històries que s’amaguen rere cada conte PERE TORDERA\n“L’autor moltes vegades té els seus personatges al cap, en canvi l’il·lustrador els veu per primer cop i hi aporta la seva visió. Això sempre suma” ”\nMar González Editora Babulinka Books\nTambé pot passar que tafanegis per una llibreria i t’enamoris Això li va passar a Patric de San Pedro, l’editor de Takatuka - L’Illa dels Llibres. Era en una llibreria de Basilea (Suïssa) on va trobar l’edició en alemany de 'El dia que la Saïda va arribar', de Susana Gómez Redondo i il·lustrat per Sonja Wimmer, quan va topar amb 'L’elafantó tafaner', un àlbum molt bonic de Loes Riphagen. La fascinació va ser tan immediata que va buscar contractar els drets per traduir-lo al català. Un procés molt diferent del llibre “de la Saïda, de qui van conèixer el text i després van buscar la il·lustradora”, amb un resultat que ha captivat un públic molt nombrós i que ja porta vuit edicions.


Després de l'èxit dels seus anteriors gires de teatre “Canciones desnudas” i la seva aclamada “Gira 5 gatos” amb les quals va sorprendre als seus fans i va conquistar nous seguidors amb la seva especial posada en escena, Rulo ens presenta el seu nou projecte “Objetos perdidos”.\nUn títol evocador amb el qual anirà portant al seu públic per algunes reflexions, i on desvetllarà el sentit d'aquests objectes perduts a través del seu xou.\nRulo busca la interactuació amb el públic, li agrada barrejar-se amb ell, busca la seva complicitat mentre va presentant les seves cançons. Moltes d'elles himnes, que en el teatre troben química i proximitat.\nRulo estarà novament acompanyat dels seus músics de La Contrabanda: Patty, Karlos, Quique i Fito que oferiran un acurat espectacle musical i una especial escenografia en un curiós bar en el qual els amics, seran aquests OBJECTES PERDUTS a trobar.\nUn esdeveniment especial en el qual l'artista ens proposa un passeig per les seves cançons més conegudes.\nDaniel Baraldes (Patty) Mandolina, dobro, guitarra de 12 cordes, guitarra elèctrica, guitarra baríton i lap Steel\nKarlos Arancegui (Charlie) bateria i percussions\nEnrique Mavilla (Quique) contrabaix, sota elèctric i piano.\nAdolfo Garmendia (Fito) guitarra acústica i elèctrica, piano i cors.\nRULO: guitarra acústica, harmònica, piano i veu